ΓΡΑΠΤΗ ΕΡΩΤΗΣΗ E-3246/02

υποβολή: Charles Tannock (PPE-DE) προς την Επιτροπή

(19 Νοεμβρίου 2002)

Θέμα: Κατασκευή ιστών κεραιών κινητής τηλεφωνίας

Ορισμένοι από τους κατοίκους της εκλογικής μου περιφέρειας στην περιοχή του Λονδίνου έχουν εκφράσει την ανησυχία τους για τα σχέδια κατασκευής ενός ιστού κεραίας κινητής τηλεφωνίας στη συμβολή των οδών Mead Way και Pickhurst Lane, στο Beckenham, το οποίο είναι μια περιοχή κατοικιών. Η τοπική αυτοδιοίκηση του Bromley, η οποία εκπροσωπεί τους κατοίκους της συνοικίας, αντιτίθεται στην κατασκευή, επί της οδού, ενός μονού ιστού ύψους 8 μέτρων, της κεραίας που τον συνοδεύει, ενός θαλάμου εξοπλισμού και των περιβαλλουσών κατασκευών, η προσφυγή όμως του φορέαπηρεσιών κινητής τηλεφωνίας One 2 One κατά της απόφασης των τοπικών αρχών του Bromley έγινε δεκτή από τη βρετανική Χωροταξική Επιθεώρηση. Ορισμένοι από τους κατοίκους της περιοχής έχουν εκφράσει σοβαρές ανησυχίες όσον αφορά τις συνέπειες που ενδεχομένως θα είχε η προτεινόμενη κατασκευή στηνγεία τους. Οι ανησυχίες αυτές επικεντρώνονται στην εγγύτητα της κατασκευής σε κατοικίες, τη μικρή απόσταση από παρακείμενο σχολείο, καθώς και στο γεγονός ότι τα παιδιά που κατευθύνονται προς το σχολείο αυτό θα πρέπει να διέρχονται από το σημείο εγκατάστασης του ιστού και θα εκτίθενται σε ισχυρά ηλεκτρομαγνητικά πεδία. Παρόμοιες ανησυχίες έχουν εκφρασθεί σε άλλες περιοχές του Ηνωμένου Βασιλείου, αλλά και αλλού στην Ευρωπαϊκή Ένωση.

Η Χωροταξική Επιθεώρηση επισήμανε ότι, παρόλο που ορισμένες χώρες έχουν εγκρίνει νόμους βάσει των οποίων οι ιστοί κεραιών τηλεπικοινωνιών θα πρέπει να βρίσκονται τουλάχιστον 500 μέτρα μακριά από σχολεία και περιοχές κατοικίας, ο Οδηγός της Βρετανικής Κυβέρνησης για τη Χωροταξική Πολιτική αναφέρει, στη σημείωση αριθ. 8, ότι αν ένας προτεινόμενος σταθμός βάσης για την κινητή τηλεφωνία συμμορφώνεται με τις κατευθυντήριες γραμμές της Διεθνούς Επιτροπής για την Προστασία από τις Ιοντίζουσες Ακτινοβολίες, όσον αφορά την έκθεση των ανθρώπων στις ακτινοβολίες αυτές, δεν απαιτείται περαιτέρω διερεύνηση, εκ μέρους των τοπικών χωροταξικών αρχών, των πτυχών που σχετίζονται με τηνγεία και των ανησυχιών όσον αφορά τις πτυχές αυτές. Η Επιθεώρηση επισημαίνει περαιτέρω ότι στην ίδια σημείωση αναφέρεται επίσης πως οι τοπικές χωροταξικές αρχές δεν πρέπει να επιβάλλουν απαγόρευση ή αναστολή εγκατάστασης νέων τηλεπικοινωνιακώνποδομών, ούτε να επιμένουν σε ελάχιστες αποστάσεις μεταξύ νέων καιπαρχουσών εγκαταστάσεων τηλεπικοινωνιών.

Θα μπορούσε η Επιτροπή να αναφέρει εάνπάρχει ή όχι νομοθεσία της Ευρωπαϊκής Ένωσης όσον αφορά την εγκατάσταση τέτοιου είδους ιστών και, εάν ναι, κατά πόσο οι κετευθυντήριες γραμμές που ισχύουν στο ΗΒ είναι συμβατές με τη νομοθεσία αυτή· Ποιός είναι ο βαθμός αυτονομίας των κρατών μελών όσον αφορά τις σχετικές με την εγκατάσταση ιστών κεραιών τηλεφωνίας διαδικασίες· Υπάρχουν κράτη μέλη της Ευρωπαϊκής Ένωσης μεταξύ των χωρών που επιμένουν ότι οι ιστοί αυτοί πρέπει να βρίσκονται σε απόσταση τουλάχιστον 500 μέτρων από σχολεία και περιοχές κατοικίας·

Τέλος, ποιές είναι οι πληροφορίες της Επιτροπής όσον αφορά τους ενδεχόμενους κινδύνους από ιστούς κεραιών κινητής τηλεφωνίας που είναι τοποθετημένοι σε περιοχές κατοικίας·

Απάντηση του κ. Byrne εξ ονόματος της Επιτροπής

(19 Δεκεμβρίου 2002)

Όσον αφορά την πιθανή ύπαρξη ευρωπαϊκής νομοθεσίας για την εγκατάσταση κεραιών κινητής τηλεφωνίας, η τοποθέτησή των συγκεκριμένων κεραιών εμπίπτει στην αρμοδιότητα των οργανισμών τοπικής αυτοδιοίκησης και των κεντρικών εθνικών αρχών.

Η κοινοτική νομοθεσία που διέπει τα προϊόντα ραδιοεξοπλισμού, στα οποία συμπεριλαμβάνονται οι κεραίες κινητής τηλεφωνίας(1),ποχρεώνει τους κατασκευαστές να εξασφαλίζουν ότι τα προϊόντα είναι ασφαλή όταν χρησιμοποιούνται για το σκοπό για τον οποίο προβλέπονται αλλά οι εθνικές αρχές σε τοπικό και κεντρικό επίπεδο μπορούν να επιβάλλουν πρόσθετους περιορισμούς στη χρήση των προϊόντων ραδιοεξοπλισμού, όπως η απαίτηση ελάχιστων αποστάσεων από το κοινό προκειμένου να διασφαλιστεί η σωστή εγκατάσταση των τηλεφωνικών κεραιών.

Όσον αφορά τους πιθανούς κινδύνους που εγκυμονούν οι κεραίες κινητής τηλεφωνίας, η Κοινότητα έχει δώσει περαιτέρω κατευθύνσεις σχετικά με τα επίπεδα ασφάλειας που πρέπει να τηρούνται καθορίζοντας μια σειρά από ανώτατα όρια έκθεσης(2). Η επιστημονική επιτροπή για την τοξικότητα, την οικοτοξικότητα και το περιβάλλον επιβεβαίωσε στις 30 Νοεμβρίου 2001 ότι: σύμφωνα με τα πρόσθετα στοιχεία που διαθέτουμε σχετικά με τις καρκινογόνες και λοιπές μη θερμικές επιδράσεις των ραδιοσυχνοτήτων και των συχνοτήτων μικροκυμάτων τα τελευταία έτη δεν δικαιολογείται η επανεξέταση των ορίων έκθεσης που έχει καθορίσει η Επιτροπή.

Η Ευρωπαϊκή Επιτροπή θα εξακολουθήσει να παρακολουθεί τα επιστημονικά στοιχεία σχετικά με το θέμα αυτό.

(1) Οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών, ΕΕ L 91 της 7.4.1999.

(2) Σύσταση του Συμβουλίου 1999/519/ΕΟΚ.